《与应得李洋归》
宋代·丘葵

花时莫负此良辰，信杖间行寂寞滨。
日入山头成鹤顶，风吹沙碛皱鱼鳞。
飞来白鹭全成雪，倒去枯松半树春。
似此江山孤绝处，故应着此苦吟人。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。